Държавен вестник, бр. 79, 2013 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  79
дейността на нарядите и се обобщават ежеме­
сечно във връзка с изготвянето на писмените 
анализи за пътен контрол.
Чл. 77. (1) Въвеждането на информация и 
данни от РСОД по време на смяната, както 
и извършването на справки, се осъществява 
от старшия на наряда по пътен контрол. 
(2) Ежедневните справки по чл. 75, ал. 2, 
т. 2 и 3 се изготвят от полицейски инспектор, 
а в звената, в които няма предвидена/заета 
такава длъжност, дейността се възлага на 
друг полицейски служител.
(3) Ежемесечно справката за дейността по 
пътен контрол на територията на областта се 
обобщава от отдел/сектори „Пътна полиция“ 
при СДВР и ОДМВР и се изпраща в отдел 
„Пътна полиция“ (ОПП) – ГДНП.
Раздел IV
Задължения на служителя, изпълняващ дей­
ност по пътен контрол
Чл. 78. При пристъпване към изпълнение 
на дейност по пътен контрол нарядът е длъ­
жен да носи:
1. служебна карта, полицейски знак и от­
личителна табелка по образец;
2. свидетелството за управление на МПС, 
свидетелството за регистрация на служебното 
МПС, както и пътната книжка на патрулния 
автомобил или мотоциклет;
3. стоп палка и светлоотразителна жилетка;
4. автоконтрольорска чанта, оборудвана 
съгласно (приложение № 14);
5. въоръжение и помощни средства. 
Чл. 79. Полицейският служител по пътен 
контрол преди застъпването в наряд е длъжен 
да провери изправността на техническите 
средства за контрол и служебното МПС.
Чл. 80. (1) Основна задача на служителя, 
осъществяващ дейност по пътен контрол, 
е да следи за спазването на правилата за 
движението, сигурността и безопасността на 
движението по пътищата, предотвратяването 
на нарушенията и осигуряването на общест­
вения ред. 
(2) Служителят, осъществяващ дейност по 
пътен контрол, е длъжен да:
1. познава и изпълнява служебните си 
задължения и нормативната уредба, регла­
ментираща дейността му;
2. познава особеностите на обслужвания 
район, маршрут, пост за изпълнение на служ­
бата, свързани с безопасността на пътното 
движение;
3. познава и използва свързочните и другите 
технически средства за контрол на движението;
4. наблюдава движението и взема мерки 
за недопускане нарушения на правилата за 
движение, а при създаване на пречки или 
препятствия по платното за движението да 
предприема мерки за тяхното отстраняване;
5. съдейства и оказва помощ на участни­
ците в движението при усложнени пътни и 
метеорологични условия;
6. проверява редовността на документите 
на водачите на МПС и документите за са­
моличност на пътниците и на пешеходците;
7. проверява на пътя регистрацията, техни­
ческото състояние, оборудването и превозните 
документи на ППС;
8. следи за състоянието на пътищата, 
пътните съоръжения и сигнализация и да 
предприема мерки и прави предложения за 
отстраняване на констатираните нередности;
9. следи за спазване на сроковете и сигна­
лизацията на строително-монтажните работи 
по пътищата и улиците и да не допуска поста­
вяне на препятствия върху платното, които 
затрудняват движението на ППС;
10. следи за своевременното и качествено 
почистване и обработване на пътищата при 
зимни условия;
11. взема незабавни мерки и извършва 
необходимите действия при ПТП и кризисни 
ситуации;
12. познава реда за действие в случаи на 
ПТП и аварии с превозни средства, които 
транспортират пари, ценности, оръжие, бое­
припаси, взривни, отровни, силно действащи и 
радиоактивни вещества, материали и товари;
13. оказва долекарска помощ на постра­
далите при ПТП, както и съдействие при 
транспортирането им чрез екип на спешна 
медицинска помощ до медицинско заведение 
и опазването на имуществото им, засегнато 
при ПТП;
14. изяснява и отразява обективно и точно 
обстоятелствата при допуснати нарушения на 
правилата за движение;
15. осигурява непосредствено ръководство 
на придадените му допълнителни сили;
16. при провеждането на заградителните 
мероприятия и СПО изпълнява указанията 
на началниците и на ОДЦ/ОДЧ и участва в 
разкриването и задържането на обявените за 
издирване лица, вещи и МПС;
17. познава сигналите на регулировчика за 
управление на движението и реда за управле­
ние на сигналите на светофарните уредби;
18. предотвратява и пресича престъпните и 
противообществените действия на гражданите 
и да отстранява причините и предпоставките, 
създаващи опасност за живота и здравето на 
гражданите;
19. съдейства на държавните органи в слу­
чаите, предвидени със закон;
20. изследва обстоятелствата и изготвя 
необходимите документи за настъпило ПТП 
в предвидените от закона случаи;
21. съдейства при производство по раз­
следване на ПТП, при които има пострадали 
граждани или значителни материални щети;
22. извършва контрол за редовността на 
документите за ползване на пътната мрежа.